# Neurosis

Neurosis és un grup estatunidenc de post-metal d'Oakland. Es va formar el 1985 inicialment com a banda de hardcore punk. El 1990, la formació va incorporar un teclista i un artista visual. En el seu tercer àlbum, Souls at Zero (1992), Neurosis va transformar el seu so hardcore incorporant influències diverses com el doom metal i la música industrial, esdevenint un actor important en l'aparició dels gèneres post-metal i sludge metal. Neurosis ha obtingut el reconeixement de la crítica al llarg de la seva trajectòria.

## Estil i influències

En una entrevista del 2000, Scott Kelly va reconèixer les influències de Black Flag, Pink Floyd, Die Kreuzen, Amebix, Jimi Hendrix, King Crimson, The Melvins, Celtic Frost i Hank Williams. En altres entrevistes, els membres del grup també han esmentat Throbbing Gristle, Joy Division, Black Sabbath, Crass, Voivod, Loop, Godflesh, Swans i Townes Van Zandt com a referents. El 2007, Steve Von Till va declarar que líricament ell i Kelly s'inspiraven en la literatura, fent al·lusió a escriptors com Cormac McCarthy, Jack London i Paul Bowles.
Nombroses bandes i artistes han citat Neurosis com una inspiració important, com ara Converge, Slipknot, Mastodon o Chelsea Wolfe.

## Discografia
### Àlbums d'estudi

* Pain of Mind (1987)
* The Word as Law (1990)
* Souls at Zero (1992)
* Enemy of the Sun (1993)
* Through Silver in Blood (1996)
* Times of Grace (1999)
* A Sun That Never Sets (2001)
* Neurosis & Jarboe (2003)
* The Eye of Every Storm (2004)
* Given to the Rising (2007)
* Honor Found in Decay (2012)
* Fires Within Fires (2016)

## Referències

* ↑ Heller, Jason «Beak casts a post-metal shadow over "Light Outside"». , 25-07-2014 [Consulta: 5 gener 2016].
* ↑ Heilman, Maxwell. «Neurosis brings post-metal back to its roots». The Chimes, 26-09-2016. [Consulta: 5 gener 2017].
* ↑ Terich, Jeff. «Celebrate the Catalog: Neurosis». Treblezine.com, 12-09-2016. [Consulta: 29 març 2017].
* ↑ Moffitt, Greg. «Neurosis - Times of Grace Review». BBC. [Consulta: 5 gener 2016].
* ↑ «Neurosis responde a Kelly: "No hay nada valiente en abusar de tu mujer e hijos"» (en castellà). Hellpress, 29-08-2022. [Consulta: 27 febrer 2023].
* ↑ Samudrala, Ram. «Interview with Scott Kelly of Neurosis». Ram.org, 17-10-2000. [Consulta: 21 novembre 2016].
* ↑ «Neurosis Reveal Inspirations Behind 'Honor Found in Decay' (and Their Full 30-Year Career)». Spin.com, 27-11-2012. [Consulta: 20 juliol 2021].
* ↑ «Death, Trauma, & Friendship: Former Swans Vocalist Jarboe On Her Landmark Collaboration With Neurosis». Daily.bandcamp.com, 22-07-2019. [Consulta: 20 juliol 2021].
* ↑ «Neurosis on working with Steve Albini, locking horns with Godflesh and making time stand still - Page 2 of 2». Factmag.com, 15-09-2012. [Consulta: 20 juliol 2021].
* ↑ «Los discos de mi vida por Steve Von Till (Neurosis)» (en castellà). Mondo Sonoro, 01-07-2019. [Consulta: 27 febrer 2023].
* ↑ Hesselink, Jasper. «Interview with Neurosis». Lordsofmetal.nl. [Consulta: 9 juliol 2008].
* ↑ «Neurosis: Rise Above». Revolver. [Consulta: 30 agost 2022].
* ↑ «Rank Your Records: Converge's Jacob Bannon Reflects on the Seminal Hardcore Band's Eight Albums». Vice.com. [Consulta: 20 juliol 2021].
* ↑ Kennelty, Greg. «SLIPKNOT Looks To Influences Like NEUROSIS And NINE INCH NAILS For Its New Album». Metalinjection.net, 17-05-2016. [Consulta: 20 juliol 2021].
* ↑ «10 Bands Who Influenced Mastodon». Loudwire.com. [Consulta: 20 juliol 2021].
* ↑ «Chelsea Wolfe Interview Cover Story // Revolver». Sargenthouse.com. [Consulta: 20 juliol 2021].
* ↑ «Chelsea Wolfe explains her 5 favorite metal albums». Thefader.com. [Consulta: 20 juliol 2021].
* ↑ Canyelles, Tomeu. «Neurosis, crítica del disco Fires Within Fires”» (en castellà). Mondo Sonoro, 02-11-2016. [Consulta: 27 febrer 2023].